করোনা সমাচার
শান্ত ইসলাম
ভবে এলো মহামারী নাম তার ‘করোনা’
দূরত্ব মেনে চ'লো যেন কিছু ধ'রোনা।
চিন থেকে আমদানি হলো কভিড নাইন্টিন
বিশ্বে ছড়িয়ে গিয়ে আতঙ্ক সারাদিন।
করোনা নয় কোনো মানবের সৃষ্টি,
তবে এর চাষাবাদে উহান’র দৃষ্টি।
করোনার চাষ কেন হচ্ছিলো উহানে?
বিশ্বযে হতবাক এই চাষের কি মানে?
ধান চাষ, পান চাষ, মাছ চাষ যেভাবে
করোনার ওই চাষ হচ্ছিলো সেভাবে।
ইতালি, আমেরিকা, স্পেন আর লন্ডন
করোনার যুদ্ধে ক্লান্ত তাদের মন।
বাংলার করোনায় বেড়ে গেছে ত্রাণ চোর,
সবকিছু ছাড়িয়ে কবে যে হবে ভোর!
বাহিরেতে যাওয়া বারণ লকডাউন নাম তার,
ঘরে থেকে অনাহারী নেই তার কোনো ছাড়।
সারাদিন ঘরে থেকে মিডিয়ার সংবাদ,
শুনে আর শুধু দেখে নেই ঠিক দিন-রাত।

ফেসবুকে ছবি পোস্ট কে দিল কত ত্রাণ

গ্রহীতাকে দিয়ে তার নিয়ে নিলো সম্মান।

ফকির আর মিসকিন- বারবার ত্রাণ দিন,

গরীব আছে যারা দিন আনে দেয় ঋণ ।

তাদের কথা কি আর ভেবেছেন একবার?

ত্রাণ দিলে বলে থাক, নেই কোন দরকার।

লজ্জায় মুখ লাল, পেটে নেই তো আহার,

নাম আছে লিস্টে পৌঁছেনা কো খাবার।
হাত থেকে নাকি ছড়ায় এই কভিড ভাইরাস
দিন-দিন বাড়ছেই হচ্ছেনা কোনো হ্রাস।
করজোড়ে এ মিনতি আমাদের হে খোদা
ফিরিয়ে দাও আবার জীবনের এ সুধা।
তোমার ওই রহমতের নেই কোন তুলনা,
মোদেরকে মনে রেখো এতটুকু ভুলনা।